“คิม จอง อึน” ประกาศความสำเร็จยิงขีปนาวุธรอบใหม่
"คิม จอง อึน" ประกาศความสำเร็จยิงขีปนาวุธรอบใหม่ ยืนยันพุ่งเป้าโจมตีฐานทัพสหรัฐในญี่ปุ่น
7 มี.ค. 2560

นายคิม จอง อึน ผู้นำเกาหลีเหนือ ได้ออกแถลงการณ์เพื่อประกาศความสำเร็จของเกาหลีเหนือในการยิงขีปนาวุธ 4 ลูกเมื่อวานนี้ โดยระบุว่า การยิงขีปนาวุธครั้งนี้พุ่งเป้าโจมตีฐานทัพทหารของสหรัฐในญี่ปุ่น
ทั้งนี้ แม้ไม่มีการเปิดเผยช่วงเวลาที่ชัดเจนของการยิงขีปนาวุธเมื่อวานนี้ แต่สำนักข่าว KCNA ของทางการเกาหลีเหนือระบุว่า ขีปนาวุธได้ถูกยิงโดยหน่วยทหารปืนใหญ่แห่งกองกำลังยุทธศาสตร์ของเกาหลีเหนือ เพื่อพุ่งเป้าโจมตีฐานทัพทหารของสหรัฐที่ตั้งอยู่ในประเทศญี่ปุ่น
โดยรายงานของ KCNA ยังระบุว่า นายคิม จอง อึน ได้เดินทางมากำกับดูแลการยิงขีปนาวุธครั้งนี้ด้วยตนเอง และยังสั่งการให้กองทัพทำการพัฒนาขีปนาวุธต่อไปทั้งในเชิงคุณภาพและปริมาณ เพื่อให้เกิดความแม่นยำสูงสุด
นอกจากนี้ KCNA ยังรายงานว่า การยิงขีปนาวุธในครั้งนี้ มีเป้าหมายที่จะประเมินศักยภาพทางการทหาร เพื่อเตรียมรับมือกับการยิงขีปนาวุธติดหัวรบนิวเคลียร์